**Nastavni zavod za hitnu medicinu Grada Zagreba, Heinzelova 88, Zagreb**

OIB: 44879111575, MB: 03270726, IBAN: HR5624020061100961533

[www.hitnazg.hr](http://www.hitnazg.hr), e-pošta: hitna@hitnazg.hr

Pravni oblik: ustanova, subjekt je upisan kod Trgovačkog suda u Zagrebu pod reg.ul. 1-522 (Tt-95/8932-5 od 23.09.1997.) MBS: 080165991

RKP: 25827

Razina: 31 -proračunski korisnik JLP(R)S koji obavlja poslove u sklopu funkcija koje se decentraliziraju

Djelatnost: 8622 Djelatnosti specijalističke medicinske prakse

Datum osnivanja: 16.10.1909.

Bilješke uz financijske izvještaje za 2023. godinu

Nastavni zavod za hitnu medicinu Grada Zagreba (dalje u tekstu: „Zavod“) je javna ustanova osnovana od strane Grada Zagreba, ustrojena za obavljanje djelatnosti izvanbolničke hitne medicine i sanitetskog prijevoza.

Zakonski okvir za sastavljanje financijskih izvještaja Zavoda čine: Zakon o proračunu, Zakon o izvršavanju državnog proračuna RH za 2023., Odluka o izvršavanju proračuna Grada Zagreba za 2023., Pravilnik o proračunskom računovodstvu i računskom planu, Pravilnik o financijskom izvještavanju u proračunskom računovodstvu, a izvještaji su u skladu i s odredbama statuta Zavoda.

Sadržaj

[1. Bilješke uz Izvještaj o prihodima i rashodima, primicima i izdacima (obrazac PR-RAS) 2](#_Toc157592712)

[Uvođenje eura-nastale razlike 5](#_Toc157592713)

[2. Bilješke uz Bilancu (obrazac BIL) 5](#_Toc157592714)

[a) Komentar bilančnih stavki 5](#_Toc157592715)

[b) Komentar izvanbilančnih stavki 6](#_Toc157592716)

[1) Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) 6](#_Toc157592717)

[2) Popis sudskih sporova 7](#_Toc157592718)

[3. Bilješke uz Izvještaj o promjenama u vrijednosti i obujmu imovine (obrazac P-VRIO) 11](#_Toc157592719)

[4. Bilješke uz izvještaj o rashodima prema funkcijskoj klasifikaciji (obrazac RAS-funkcijski) 11](#_Toc157592720)

[5. Bilješke uz Izvještaj o obvezama (obrazac OBVEZE) 11](#_Toc157592721)

# Bilješke uz Izvještaj o prihodima i rashodima, primicima i izdacima (obrazac PR-RAS)

Ukupni prihodi poslovanja Nastavnog zavoda za hitnu medicinu Grada Zagreba u razredu 6 porasli su sa 13.515.296,08 eur na 15.911.571,17 eur (indeks promjene 118), prihodi su od prodaje neupotrebljivih vozila u razredu 7 tek neznatno manji, pad sa 8.203,98 eur na 7.703,00 eur (indeks promjene 94), a primitaka od novog zaduživanja nije bilo (razred 8).

Ukupni rashodi poslovanja Zavoda u razredu 3 porasli su sa 13.351.198,88 eur na 15.591.644,41 eur (indeks promjene 117). U razredu 4 Rashodi za nabavu nefinancijske imovine vidi se veliko smanjenje sa 4.561.800,51 eur na 67.221,31 eur, što je posljedica investicije 2022. u nova vozila, dok se investiranje u 2023. odnosi primarno na uređenje prijavno-dojavne jedinice i nabavu mehaničke medicinske opreme, ponešto računalne opreme, te na nužne strojeve za automehaničarsku radionicu. Izdaci za financijsku imovinu i otplate zajmova vidljivi u razredu 5 imaju porast sa 453.613,38 eur na 907.226,76 eur (indeks promjene 200) sukladno otplatnom planu dugoročnog kredita za namjensko investicijsko ulaganje u kupnju novih vozila odobrenom u 2022.

U sferi poslovanja na poziciji VIŠAK PRIHODA POSLOVANJA (oznaka X001) Zavod bilježi, dakle, višak, kao i lani, uz pozitivnu promjenu, sa 164.097,20 eur na 319.926,76 eur (indeks promjene 195). U ovom dijelu izvještaja iskazani su prihodi za otplatu kredita i vidljivi su kao prihodi poslovanja. Na kontu 92221 Manjak prihoda poslovanja-preneseni, Zavod bilježi porast sa 392.680,20 eur na 699.659,14 eur (indeks promjene 178).

Na kontu MANJAK PRIHODA OD NEFINANCIJSKE IMOVINE (šifre 4-7, oznaka Y002) Zavod bilježi smanjenje manjka sa 4.553.596,53 eur na 59.518,31 eur, iz razloga prethodno opisanih kretanja prihoda i rashoda od nefinancijske imovine.

Gledajući rezultat prije primitaka i izdataka, na poziciji UKUPNI PRIHODI (šifre 6+7) Nastavni zavod za hitnu medicinu Grada Zagreba bilježi povećanje sa 13.523.500,06 eur na 15.919.274,17 eur (indeks promjene 118), dok na poziciji UKUPNI RASHODI (šifre Z005+4) Zavod bilježi smanjenje sa 17.912.999,39 eur na 15.658.865,72 eur (indeks promjene 87).

Kada u sliku poslovanja uključimo manjak primitaka od zaduživanja, na poziciji UKUPNI PRIHODI I PRIMICI (šifre X067+8) zavod bilježi smanjenje sa 18.059.633,84 eur na 15.919.274,17 eur (indeks promjene 88), baš kao i na poziciji UKUPNI RASHODI I IZDACI (šifre Y034+5) sa 18.366.612,77 eur na 16.566.092,48 eur (indeks promjene 90). Time se u konačnici iskazuje manjak prihoda i primitaka za pokriće u sljedećem razdoblju u iznosu od 1.346.477,45 eur, a koji se sastoji od manjka prihoda i primitaka tekuće godine u iznosu od 646.818,31 i prenesenog manjka od godine ranije u iznosu od 699.659,14 eur.

U nastavku slijede pojašnjenja značajnijih promjena po odabranim kontima.

Na kontu **6341** Tekuće pomoći od izvanproračunskih korisnika Zavod u 2023. počinje, temeljem preporuka iz stručne literature, knjižiti prihode temeljem *Odluke o posebnoj nagradi radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti Covid-19* (NN136/20), ranije knjiženo na 6731.

Na kontu **6361** Tekuće pomoći proračunskim korisnicima iz proračuna koji im nije nadležan Zavod bilježi smanjenje prihoda sa 434.253,31 eur na 352.635,96 eur (indeks promjene 81) što odgovara refundacijama (namjenskoj pomoći) po Odluci o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja (NN 101/21 i 147/21) i Odluci Vlade RH o namjenskoj pomoći zdravstvenim ustanovama čiji je osnivač republika hrvatska i jedinica lokalne i područne (regionalne) samouprave (NN 87/23) kojom se osigurava namjenska pomoć za pokriće troškova po isplaćenim pravomoćnim sudskim presudama koje se odnose na sporove za isplatu razlike plaće zbog neuvećanja osnovice za 6% u 2016. godini u javnim službama.

Na kontu **6381** Tekuće pomoći temeljem prijenosa EU sredstava Zavod bilježi smanjenje sa 118.860,89 eur na 90.601,74 eur (indeks promjene 76) što je u skladu sa privođenjem kraju 2 od ukupno 4 projekta Specijalističkog usavršavanja doktora medicine (ESF, OPULJP 2014-2020) odnosno završetka perioda prihvatljivosti troškova s 31.12.2023. za preostala 2 projekta.

Na kontu **6526** Ostali nespomenuti prihodi Zavod bilježi smanjenje sa 68.877,13 eur na 36.727,46 eur (indeks promjene 53) zbog manje odštetnih zahtjeva a time i manje pripadajućih prihoda.

Na kontu **6615** Prihodi od pruženih usluga Zavod bilježi smanjenje sa 318.816,92 eur na 263.012,29 eur (indeks promjene 82) ponajviše zbog manje traženih usluga dežurstva u 2023. u odnosu na 2022. godinu.

Na kontu **6711** Prihodi iz nadležnog proračuna za financiranje rashoda poslovanja Zavod bilježi promjenu sa 368.258,44 eur na 380.664,63 eur (indeks promjene 103) što je rezultat isplate od Grada Zagreba (osnivača) po zaostalim rashodima poslovanja iz 2021. za mrežnu i sistemsku opremu, kao i dodatnih troškova poslovanja zatraženih II. izmjenom financijskog plana, dok su sredstva za otplatu kamate kredita u 2023. povećana sukladno otplatnom planu (u 2022. kamata za mjesec dana korištenja naspram kamate za 12-mjesečno razdoblje u 2023.).

Na kontu **6712** Prihodi iz nadležnog proračuna za financiranje rashoda za nabavu nefinancijske imovine upisani u 2022. u iznosu 477.008,89 eur odnose se de facto na **6714** Prihodi od nadležnog proračuna za financiranje izdataka za financijsku imovinu i otplatu zajmova, a predstavljaju otplatu glavnice kredita. Prikazana su u 2022. na 6712 radi usklade evidencije Zavoda sa (neispravnom) evidencijom Osnivača. Sredstva za otplatu glavnice kredita na 6714 u 2023. povećana su sukladno otplatnom planu (dvije rate u 2023. naspram jedne rate u 2022.). Na kontu 6712 u 2023. iznos od 37.698,53 eur za 2023. odnosi se na sredstva za uređenje medicinske prijavno-dojavne jedinice i opremu za Projekt edukacije laika.

Na kontu **673** Prihodi od HZZO-a na temelju ugovornih obveza Zavod bilježi povećanje prihoda sa 11.728.975,58 eur na 13.335.194,06 eur (indeks promjene 114), što je u skladu s ugovornim odnosom ali u nekim mjesecima nedostatno za rashode za plaće. Privremeni dodatak se u skladu s naputkom iz okružnice knjiži na 673, dok se „Covid nagrada“ knjiži na 634, što je spomenuto na početku.

Na kontu **3212** Naknade za prijevoz, za rad na terenu i odvojeni život Zavod bilježi promjenu sa 338.056,46 eur na 357.988,65 eur (indeks promjene 106) u skladu s kretanjem broja djelatnika te troškova prijevoza po prijeđenom kilometru koje određuje Ministarstvo rada, mirovinskog sustava, obitelji i socijalne politike.

Na kontu **3213** Stručno usavršavanje zaposlenika Zavod bilježi povećanje sa 4.739,81 eur na 11.616,24 eur (indeks promjene 245), najviše za tečajeve i stručne ispite.

Na kontu **3222** Materijal i sirovine Zavod bilježi promjenu sa 154.013,13 eur na 190.853,81 eur (indeks promjene 124) uglavnom zbog originalnog potrošnog medicinskog materijala za nove medicinske uređaje.

Na kontu **3223** Energija Zavod bilježi neznatnu promjenu sa 737.749,00 eur na 731.078,43 eur (indeks promjene 99), no rashod za električnu energiju se povećao dok su se rashodi grijanja i goriva smanjili.

Na kontu **3224** Materijal i dijelovi za tekuće i investicijsko održavanje Zavod bilježi promjenu sa 212.068,31 eur na 176.722,76 eur (indeks promjene 83)

Na kontu **3225** Sitni inventar i auto gume Zavod bilježi pad sa 76.710,48 eur na 30.439,77 eur (indeks promjene 40), jer su u 2022. značajnim iznosom sitnog inventara opremana novonabavljena vozila te gumama stara vozila.

Na kontu **3227** Službena, radna i zaštitna odjeća i obuća Zavod bilježi smanjenje sa 208.202,58 eur na 119.037,28 eur (indeks promjene 57) jer je koncem 2022. nabavljena (i iskazana kao rashod) veća količina odjeće odmah po završetku postupka javne nabave, u 2022. nabavljena je i radna obuća, a u 2023. utrošak rukavica se prepolovio, moguće vezano i uz proglašenje prestanka epidemije koronavirusa.

Na kontu **3232** Usluge tekućeg i investicijskog održavanja Zavod bilježi značajni skok sa 287.814,91 eur na 467.952,72 eur (indeks promjene 163) što je posljedica porasta rashoda za građevinske objekte (usluga održavanja porasla je za 70% u 2023.), za opremu (servis i popravci nove medicinske opreme u vozilima), a zbog kašnjenja u postupku javne nabave vozila, morali su se odraditi veliki zahvati na starim vozilima (popravci glave motora i sl.).

Na kontu **3237** Intelektualne i osobne usluge Zavod bilježi promjenu sa 18.668,20 eur na 28.162,98 eur (indeks promjene 151) ponajviše zbog nužne izrade elaborata za vodopravnu dozvolu, a i dorada web stranice.

Na kontu **3238** Računalne usluge Zavod bilježi smanjenje sa 53.695,13 eur na 41.081,58 eur (indeks promjene 77) zato jer je 2022. donijela dodatni trošak informatičkom poslovnom sustavu zbog najave uvođenja eura.

Na kontu **3239** Ostale usluge Zavod bilježi blagi porast sa 86.552,53 eur na 91.022,73 eur (indeks promjene 105) zbog porasta cijene zaštitarske usluge.

Na kontu **3292** Premije osiguranja Zavod bilježi porast sa 89.054,83 eur na 98.687,94 eur (indeks promjene 111) ponajviše zbog kasko osiguranja vozila.

Na kontu **3296** Troškovi sudskih postupaka Zavod bilježi promjenu sa 88.602,78 eur na 136.441,09 eur (indeks promjene 154), što je rezultat tužbi spomenutih uz konto 6361.

Na kontu **34** Financijski rashodi Zavod bilježi veliki skok sa 22.385,38 eur na 69.739,58 eur (indeks promjene 312) i to najviše zbog otplate kamate za kredit odobren u 2022. godini.

Na kontu **4124** Ostala prava Zavod bilježi promjenu sa 2.627,91 eur na 20.385,33 eur (indeks promjene 776). S obzirom na poslovanje središnjice Zavoda u Heinzelovoj ulici br. 88 u Zagrebu koja je u vlasništvu Grada Zagreba, u sklopu Ulaganja na tuđoj imovini imamo u 2023., od značajnijih ulaganja, uređenje grijanja te ugradnju prozora i staklene stijene u novoj prijavno-dojavnoj jedinici.

Na kontu **4221** Uredska oprema i namještaj Zavod bilježi promjenu sa 6.792,09 eur na 21.659,04 eur (indeks promjene 319) što je ponajviše rezultat investicije u visokokvalitetne podesive ergonomske stolice za prijavno-dojavnu jedinicu, za moguća opterećenja i do 150 kg te opterećenja korištenja 24/7 (uz 10 godina garancije).

Na kontu **4227** Uređaji, strojevi i oprema za ostale namjene Zavod u većem dijelu investira u 2023. za potrebe Tehničke službe (dizalice, tester grešaka vozila i sl.)

Na kontu **4231** Prijevozna sredstva u cestovnom prometu Zavod u 2023. nažalost ne bilježi rashod za potrebna nova vozila, odnosno vidljiva je promjena sa 4.536.133,78 eur (u 2022. kada su nabavljena 42 dugoočekivana vozila) na 0,00 eur (u 2023., kada se zapravo trebalo nastaviti sa nabavljanjem vozila sukladno planu i potrebama vozačkog sektora).

Dugoročnog kreditnog zaduženja u 2023. nije bilo, iako je bilo planirano inicijalnim financijskim planom, pa stoga na kontu **8443** Primljeni krediti od tuzemnih kreditnih institucija izvan javnog sektora Zavod bilježi promjenu sa 4.536.133,78 eur na 0,00 eur.

Sukladno planu otplate kredita, na kontu **5443** Otplata glavnice primljenih kredita od tuzemnih kreditnih institucija izvan javnog sektora Zavod bilježi promjenu sa 453.613,38 eur na 907.226,76 eur (indeks promjene 200).

## Uvođenje eura-nastale razlike

Razlike nastale između ukupne vrijednosti imovine te ukupne vrijednosti obveza i vlastitih izvora na dan 1.1.2023. uslijed preračunavanja kuna u euro iskazan na teret ili u korist vlastitih izvora:

* 3299800 Ostali rashodi poslovanja-razno +0,01 eur (razlika, ravnoteža bilance)
* 6526900 Ostali nespomenuti prihodi -0,01 eur; zatvaranje prijelaznih konta +0,35 eur; ukupno početni saldo 0,34 eur

# Bilješke uz Bilancu (obrazac BIL)

## Komentar bilančnih stavki

U odnosu na stanje početkom razdoblja, ukupna imovina smanjena je za 1.266.135,86 (šifra B001). Nefinancijska imovina smanjenja je za 1.184.244,92 (šifra B002), dok je financijska imovina smanjena za 81.890,94 (šifra 1).

Tijekom godine isknjižena je i prodana dugotrajna imovina koja se odnosi na sedam vozila koja su prodana putem Ugovora o posredovanju sa TRCZ Automobili d.o.o.

Ispravak vrijednosti (amortizacija), izvršen je po propisanim stopama, sa stanjem na dan 31. prosinca 2023. Time je vrijednost imovine umanjena za 936.993,05 eur.

Sredstva angažirana u zalihama za obavljanje djelatnosti podjednaka su u odnosu na godinu ranije (06), a radi se o zalihama lijekova, sanitetskog i medicinskog potrošnog materijala, knjiženim donacijama u iznosu od 44.951,01 vezanih uz sprečavanje širenja bolesti Covid-19, kao i svakodnevnim obavljanjem djelatnosti i obveznim minimalnim zalihama.

Na kontu **11** Novac u banci i blagajni Nastavni zavod za hitnu medicinu Grada Zagreba bilježi pad sa 615.516,30 eur na 279.700,59 eur (indeks promjene 45), što je posljedica trenda kretanja minimalnog salda na poslovnom računu u zadnje 2-3 godine.

Na kontu **112** Izdvojena novčana sredstva Zavod knjiži rezervacije FINE u ovršnim postupcima za koje nije zatražena dobrovoljna isplata već su se tužitelji odlučili direktno za ovršni postupak. Zavod na toj poziciji bilježi smanjenje sa 27.217,54 eur na 16.677,09 eur (indeks promjene 61) jer se ipak većina pravomoćnih presuda isplaćuje dobrovoljno.

Na kontu **129** Ostala potraživanja Nastavni zavod za hitnu medicinu Grada Zagreba bilježi promjenu sa 27.129,54 eur na 31.754,00 eur (indeks promjene 117)

Na kontu **1638** Potraživanja za pomoći iz državnog proračuna temeljem prijenosa EU sredstava Zavod bilježi promjenu sa 31.936,45 eur na 9.999,77 eur (indeks promjene 31), što je u skladu sa završetkom projekata specijalističkog usavršavanja iz Europskog socijalnog fonda i Operativnog programa učinkoviti ljudski potencijali 2014-2020.

Na kontu **165** Potraživanja za upravne i administrativne pristojbe, pristojbe po posebnim propisima i naknade vidi se veliki porast potraživanja od osiguravatelja za štete, sa 1.539,36 eur na 46.407,10 eur.

Na kontu **2** Obveze Zavod bilježi smanjenje sa 5.484.086,04 eur na 4.892.974,89 eur (indeks promjene 89) ponajviše kao rezultat smanjenja kreditnog zaduženja iz sredstava za decentralizirane funkcije.

Od postotno većih promjena spomenimo da na kontu **24** Obveze za nabavu nefinancijske imovine Zavod bilježi promjenu sa 2.532,05 eur na 28.102,54 eur (indeks promjene 1.110), primarno za uređenje prijavno-dojavne jedinice i njenu uredsku opremu i namještaj, a čija je adaptacija započeta u studenom/prosincu 2023.

Na kontu **9111** Vlastiti izvori iz proračuna Nastavni zavod za hitnu medicinu Grada Zagreba bilježi smanjenje sa 5.566.594,24 eur na 4.386.563,42 eur (indeks promjene 79) jer ulaganje u nefinancijsku imovinu bilo osjetno manje od godišnjeg iznosa amortizacije.

Na kontu **96** Obračunati prihodi poslovanja Nastavni zavod za hitnu medicinu Grada Zagreba bilježi promjenu sa 1.137.618,11 eur na 1.382.215,51 eur (indeks promjene 122) a ti se prihodi odnose najvećim dijelom na obračunate prihode od HZZO-a za glavarinu.

Na kontu **16** dio potraživanja za dospjele prihode poslovanja vidi se porast sa 23.180,69 eur na 62.854,29 eur (indeks promjene 271) no to su većinom potraživanje dospjela unutar 30 dana, i to najvećim dijelom od Croatia osiguranja za štete te MUP-a za preglede pacijenata. Nedospjela potraživanja povećana su sa 1.118.131,62 eur na 1.325.766,49 eur (indeks promjene 119).

Na kontu **23** dio Obveza za rashode poslovanja-dospjele Nastavni zavod za hitnu medicinu Grada Zagreba po prvi puta bilježi saldo dospjelih obveza u iznosu 24.438,29 eur kako bi mogao udovoljiti odlukama o namjenskoj pomoći za sudske presude, dok su nedospjele obveze za 19% uvećane, sa 1.398.054,75 eur na 1.664.721,00 eur.

Na kontu **26** dio Obveza za kredite i zajmove-nedospjele Zavod bilježi promjenu sa 4.082.520,41 eur na 3.175.293,65 eur (indeks promjene 78) što je u skladu s redovnom otplatom kredita koji ima dospijeće 2027. godine

1. Komentar izvanbilančnih stavki
2. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično)

Dopisom Ministarstva zdravstva od 8. studenoga 2023., Zavod je obaviješten kako je naknadnom analizom utvrđeno da u 2022. sredstva isplaćena od strane Ministarstva zdravstva temeljem Odluke o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja (NN 101/21), nisu od strane Zavoda utrošena namjenski te se slijedom navedenoga zahtijeva povrat sredstava putem Osnivača, Grada Zagreba, u iznosu 331.751,51 eura u državni proračun.

Ne ulazeći u širu raspravu o nepostojanju odgovornosti Zavoda za utvrđivanje osnovice plaće u javnim službama, kao ni za nepravilni obračun plaće, Zavod je u potpunosti preuzeo opterećenje koje su izazvale sudske tužbe radnika (v. točku „2) Popis sudskih sporova“).

Obzirom da Zavod nije ni teoretski mogao prikazati da refundirane iznose može isplatiti dobavljačima u izuzetno kratkom periodu predviđenom za pravdanje osim da se prekrši pravilo za zakonito, namjensko i svrhovito korištenje sredstava, a tim više što Zavod isto nije ni prikrivao već je prilikom svakog pravdanja jasno naglašavano da Zavod nema dospjelih obveza prema dobavljačima i da sve svoje obveze podmiruje u roku, Ministarstvo zdravstva ipak donosi ocjenu da su refundirana sredstva bila nenamjenski utrošena.

Zdravstvene ustanove u izvještajima o pravdanju sredstava bile su dužne navesti kojim dobavljačima lijekova i potrošnog medicinskog materijala (ili ako nema takvih obveza, ostalih rashoda s konta skupine 322) su izvršile uplatu namjenski doznačenih sredstava u svrhu smanjenja obveza.

Zavod je kontinuirano, pisanim putem, izvještavao kako u svom poslovanju u svakom trenutku nema dospjelih obveza jer sve svoje obveze plaća o dospijeću sukladno preuzetim ugovornim obvezama te se drži ugovornog terminskog plana plaćanja. Navedeno predstavlja primjer poželjnog ponašanja i rijetkost je u zdravstvenom sustavu.

Zavod je od dana zaprimanja dopisa o mogućem povratu u kontinuiranoj suradnji s osnivačem te će se u 2024. vidjeti modalitet rješavanja situacije opisane predmetnim dopisom Ministarstva zdravstva.

1. Popis sudskih sporova

|  |  |  |  |  |
| --- | --- | --- | --- | --- |
| Br | TUŽITELJ | TUŽBENIZAHTJEV | Opis predmeta | Nastavni zavod za hitnu medicinu Grada Zagreba u sudskom sporu zastupa: |
|  | Ivan Novak | Nije specificiran | - naknada štete iz 2005. godine - 2007. prekid postupka radi oduzimanja posl. sposobnosti- II. tuženik PB Sv. Ivan | samostalno |
|  | Zvonko Biondić i dr.(6) | 2.628.500,00 kn/ 348.861,90 EUR | - naknada štete iz 2008. (II. tim upućen na intervenciju zbog „neispravnog“ defibrilatora - oštećenje mozga i doživotna njega)* I.st. presuda: odbijen tužbeni zahtjev, parnični trošak: 670.133,13 kn (1.9.2022.)
* II. st. presuda: potvrđena I.st. presuda u dijelu kojim se odbija tužbeni zahtjev, a u dijelu koji se odnosi na troškove postupka predmet vraćen na ponovni postupak uz pozivanje na presudu Čović vs RH (nametanje znatnog opterećenja nakon završetka postupka (znatnih troškova) može predstavljati ograničenje prava na sud zajamčenog Europskom konvencijom za zaštitu ljudskih prava i temeljnih sloboda) (28.3.2023.)
* tužitelj podnio prijedlog za dopuštenje revizije (13.10.2023.)
* revizija je dopuštena odlukom Vrhovnog suda RH od 28. 11. 2023.
 | MAĐARIĆ & LUI - odvjetničko društvo d.o.o. |
|  | Zvonimir Bešenski | 60.000 kn/ 7.963,37 EUR | * naknade štete – ozljeda na radu 2017. (motorist)
* nalaz i mišljenje prometnog vještaka 24.8.2022.
* ročišta-11.1.2023., 24.10.2023.
* provedeno medicinsko vještačenje
* ročište za objavu odluke: 21.12.2023.-ODGOĐENO
 | ODVJETNIČKO DRUŠTVO RUŽDJAK I PARTNERI d.o.o. |
|  | Ivan Kovačević | 87.775,27 kn / 11.649,78 EUR | * naknada štete – razlika plaće vozača HMP i SP
* 22. 12. 2022.-I.st.presuda u korist tužitelja (na ime razlike plaće i naknade plaće naloženo isplatiti 87.775,27 kn / 11.649,78 EUR + parnični trošak: 33.437,50 kn/4.437,92 EUR)
* 29.12.2023. uložena žalba
 | ODVJETNIČKO DRUŠTVO RUŽDJAK I PARTNERI d.o.o. |
|  | Mateo Stjepić | 22.000 kn/2.919,90 EUR | * naknada štete – ozljeda na radu 2019.
* pripremno ročište 18.10.2023.-ODGOĐENO
 | samostalno |
|  | Željko Lončarić | 16.500,00 kn/2.189,93 EUR | * naknada štete – ozljeda na radu 2019.
* istaknut prigovor nenadležnosti; Općinski građanski sud oglasio se stvarno nenadležnim.
* po pravomoćnosti rješenja spis će se dostaviti Općinskom radnom sudu
 | samostalno |
|  | Vlasta Jasprica Hrelec | Nije specificiran | * naknada štete; I.st. presudom odbijen tužbeni zahtjev za iznos od 247.240 kn i 442.907 kn. II.st. presudom preinačena- Zavodu naložena isplata 196.847 kn. Revizijom ukinuta II.st. presuda i vraćeno na ponovno suđenje.

II.st. presuda Županijskog suda u Zagrebu (po ukidnoj odluci Vrhovnog suda RH) preinačava I.st. presuda u točci II. u dijelu u kojem je tužiteljica odbijena s tužbenim zahtjevom za iznos od 196.847,46 kn s pripadajućim kamatama na način da joj se dosuđuje navedeni iznos. **Presuda je istovjetna prethodnoj presudi Županijskog suda,** uz detaljnije obrazloženje dosuđenog iznosa naknade štete, a što je bila uputa Vrhovnog suda RH. Županijski sud je iznio detaljnije očitovanje razloga zašto je naknadu štete procijenio upravo u iznosu 8 prosječnih bruto plaća (bruto plaća tužiteljice za mjesec travanj 2006. bila je u iznosu od 23.754,45 kn, svibanj 2006. u iznosu od 25.827,98 kn i lipanj 2006. od 24.235,37 kn ili prosječno 24.605,93 te da je tužiteljica kod tuženika ostvarila izrazito dugi radni staž od 37 godina, odnosno da je kod istog provela gotovo maksimalni radni staž te navršenih 65 godina života, što predstavlja starosnu dob koja ne omogućava daljnje redovito zapošljavanje, uz uvažavanje činjenice da nije imala obvezu uzdržavanja drugih osoba). U preostalim dijelovima kojima je pobijana prvostupanjska i drugostupanjska presuda (tumačenje Sporazuma) VSRH se nije posebno osvrtao, već je citirao zaključke prvostupanjskog i drugostupanjskog suda, ne dovodeći ih u pitanje. **Uputa odvjetnika:** S obzirom da su se, od datuma podnošenja revizije (2017.) zakonske odredbe o revizije značajno promijenile te da u trenutku stupanja na snagu zadnjih zakonskim izmjena koje se odnose na reviziju (19.7.2022.) nije donesena drugostupanjska presuda (odluka VSRH kojom je ukinuta važeća drugostupanjska odluka je donesena 4.2022.) na ovaj predmet se primjenjuju odredbe ZPP-a o reviziji iz zadnje izmjene i dopune zakona o parničnom postupku, koje su znatno restriktivnije od prethodnih odredbi. Zbog navedenoga, jedini eventualni temelj za podnošenje prijedloga za dopuštenje revizije bio bi u nejedinstvenosti sudske prakse Vrhovnog suda RH u odnosu na obračun naknade štete. Naime, drugostupanjski sud je istu obračunao sukladno prosječnoj visini bruto plaće, što je u suprotnosti sa stavom VSRH izraženog u presudi Revr 725/16-2 od 13.9.2016., ali prije i nakon toga je VSRH zauzimao upravo obrnuti stav (tako u svojim odlukama Revr-1610/11 od 20. lipnja 2012., Revr-1390/10 od 30. prosinca 2010., Revr-1010/13 od 16. travnja 2014, Rev-2556/18-2 od 10. lipnja 2020. i Rev 2486/2018-2 od 9. rujna 2020.), odnosno da se naknada štete kod sudskog raskida ugovora o radu računa prema prosječno isplaćenoj bruto plaći.  S obzirom da je značajno veći broj puta VSRH zauzeo stav da se naknada štete isplaćuje sukladno prosječnoj visini bruto plaće te da je praksa u tom smjeru i recentnija, to nije izgledno da bi revizija u tom smislu u konačnici bila dopuštena, odnosno ako bi ju dopustili, da bi ovaj puta zauzeli suprotan stav.U slučaju obračuna naknade plaće prema neto iznosu u visini 8 plaća, a prema podacima iz spisa, ista bi iznosila 109.884,64 kn, dakle razlika u odnosu na dosuđeno naknadu je u 86.962,82 kn. Slijedom navedenoga, ne savjetuju podnošenje prijedloga za dopuštenje revizije jer uspjeh nije izgledan. **Nije podnesen prijedlog za reviziju.** | MAĐARIĆ & LUI - odvjetničko društvo d.o.o. |
|  | Robert Lacković | 32.000,00 kn/4.247,13 EUR | * naknada štete – ozljeda na radu 2019.
* podnesen odgovor na tužbu
* 30.10.2022.-podnosimo prigovor CROATIA OSIGURANJU-u Izjavi osiguranika o štetnom događaju bilo je navedeno da se ozljeda desila prije početka rada, osiguranje odbilo zahtjev za NŠ među ostalim i zato jer tužitelj nije prijavio ozljedu na radu (a jest)
* CROATIA OSIGURANJE uvažilo prigovor u cijelosti + odmjerilo pravičnu novčanu naknadu neimovinske i

imovinske štete zbog povrede prava osobnosti na tjelesno i duševno zdravlje u iznosu 18.000,00 kn/ 2.389,01 EUR * **7.12.2022. tužitelj povukao tužbu**
 | samostalno |
|  | Iverka Brigljević Kniewald | 199.560,00 kn/26.486,16 EUR | * Ministarstvo zdravstva donijelo odluku o povratu ukupnih sredstava koje je Zavod trebao podmiriti na ime prekida specijalizacije tuženika i raskida ugovora o dodjeli bespovratnih sredstava.
* **12.9.2023., povukli tužbu**
 | MAĐARIĆ & LUI - odvjetničko društvo d.o.o |
|  | 6 tužbi |  | VOZAČI U TIMU SP TRAŽE KOEFICIJENT MED.TEHNIČARA | samostalno (5), ODVJETNIČKO DRUŠTVO RUŽDJAK I PARTNERI d.o.o. (1) |
| 11. | 381 tužba |  | PREKOVREMENI SATIpravomoćno: 294 predmeta | samostalno |
| 12. | 256 tužbi |  | OSNOVICA IZ 2016.pravomoćno: 191 predmet | samostalno |

# Bilješke uz Izvještaj o promjenama u vrijednosti i obujmu imovine (obrazac P-VRIO)

Povećanje vrijednosti imovine u iznosu od 44.951,01 rezultat je donacije zaštitne opreme za sprečavanje širenja epidemije bolesti COVID-19 uzrokovane virusom SARS-CoV-2 donirane od strane Gradskog ureda za socijalnu zaštitu, zdravstvo, branitelje i osobe s invaliditetom u iznosu 7.093,59 eur, odnosno raznih artikala doniranih od Crvenog križa i MUP- ravnateljstva civilne zaštite ukupne vrijednosti 37.857,42 eur. Smanjenja obujma imovine koje bi se odnosilo na smanjenje vrijednosti rashodovane imovine, u 2023. nije bilo.

# Bilješke uz izvještaj o rashodima prema funkcijskoj klasifikaciji (obrazac RAS-funkcijski)

Rashodi poslovanja i rashodi za nabavu nefinancijske imovine Zavoda svrstani su na funkciju 07 – Zdravstvo, tj. točnije na 0722 Specijalističke medicinske usluge.

# Bilješke uz Izvještaj o obvezama (obrazac OBVEZE)

Na dan 31.12.2023. godine zavod ima sljedeće dospjele obveze do 60 dana (TOP 10):

|  |  |  |  |  |
| --- | --- | --- | --- | --- |
| Rbr | Šifra | Ime | Nije dospjelo | 1-60 dana |
| 1 | 0231 | STORM COMPUTERS | 24.739,96 | 13.033,81 |
| 2 | 0838 | P & F ZAŠTITA D.O.O. | 9.442,80 | 9.442,80 |
| 3 | 0451 | DELTRON d.o.o. | 17.857,10 | 9.228,55 |
| 4 | 0242 | CROATIA OSIGURANJE D.D. | 16.442,59 | 8.215,25 |
| 5 | 0432 | PIN TEHNIKA d.o.o. | 0,00 | 7.776,00 |
| 6 | 0018 | VODOOPSKRBA I ODVODNJA | 1.535,90 | 1.987,63 |
| 7 | 0003 | ČISTOĆA d.o.o. | 557,90 | 1.480,01 |
| 8 | 0191 | INEL-MEDICINSKA TEHNIKA d.o.o. | 0,00 | 1.350,00 |
| 9 | 0182 | SNJEŽANA NOVA D.O.O. | 0,00 | 950,00 |
| 10 | 0030 | MUP RH-PU Zagrebačka | 791,51 | 841,28 |
|  |  | Ostali |  | 5.906,39 |
|  |  | Ukupno |  | 60.211,72 |

Nedospjele obveze odnose se na obveze po dugoročnom kreditu iz 2022. za nabavu sanitetskih vozila u iznosu 3.175.293,65, obveze za obračunatu plaću za 12. mjesec 2023. godine, isplaćenu 15. siječnja 2024. godine u iznosu 1.235.430,68 (COP rekapitulacija obračuna), obveze prema dobavljačima u iznosu od 429.464,97 eur te ostalo za ostale nespomenute obveze (PDV, predujmove, jamčevine i sl.).